Σωκράτης Παπασταθόπουλος

Ο Σωκράτης Παπασταθόπουλος (Καλαμάτα, 9 Ιουνίου 1988) είναι Έλληνας πρώην διεθνής ποδοσφαιριστής, ο οποίος αγωνίστηκε τελευταία φορά ως κεντρικός αμυντικός για την ισπανική Ρεάλ Μπέτις. Έχει αγωνιστεί επίσης σε ΑΕΚ, Νίκη Βόλου, Τζένοα, Μίλαν, Βέρντερ Βρέμης, Μπορούσια Ντόρτμουντ, Άρσεναλ και Ολυμπιακό.

 Σταδιοδρομία ως ποδοσφαιριστής 
 Σε συλλογικό επίπεδο 
μικρογραφία|αριστερά|150px|Ο Παπασταθόπουλος στην Ντόρτμουντ
Ξεκίνησε την ποδοσφαιρική του σταδιοδρομία στην ομάδα του Αίαντα Καλαμάτας και έπειτα στην ομάδα του [Αστέρας Βαρης], απ' όπου το 2005 τον απέκτησε η ΑΕΚ. Τον Ιανουάριο του 2006 αγωνίστηκε με δανεισμό στη Νίκη Βόλου για να επιστρέψει στην ΑΕΚ μετά από 6 μήνες.

Την 1η Αυγούστου 2008, μετεγγράφηκε έναντι 3,8 εκατομμυρίων ευρώ στην ιταλική Τζένοα, από την οποία τον απέκτησε η ΜίλανΆλμα καριέρας στη Μίλαν ο Σωκράτης, www.contra.gr τον Ιούλιο του 2010, έναντι του ποσού των 4,5 εκατομμυρίων ευρώ και την παραχώρηση τριών παικτών από τις ακαδημίες της, με τη μορφή δανεισμού. Η ΑΕΚ εισέπραξε περίπου 700.000 ευρώ (το 15% του ποσού που κόστισε στη Μίλαν ο παίκτης) από την Τζένοα λόγω των δικαιωμάτων μεταπώλησης, όπως είχαν συμφωνήσει οι δύο ομάδες στα πλαίσια των διαπραγματεύσεων της πρώτης μετεγγραφής του παίκτη.

Στους «ροσονέρι» δεν κατάφερε να καθιερωθεί, με αποτέλεσμα την αμέσως επόμενη χρονιά να επιστρέψει στην Τζένοα, ως αντάλλαγμα στο πλαίσιο της μετεγγραφής του Κέβιν-Πρινς Μπόατενγκ. Δεν παρέμεινε ωστόσο στην προηγούμενή του ομάδα και στη γνώριμή του Γένοβα, καθώς στη συνέχεια παραχωρήθηκε ως δανεικός στη γερμανική Βέρντερ Βρέμης,Δανεικός στη Βέρντερ ο Παπασταθόπουλος, www.sport-fm.gr από την οποία και αποκτήθηκε με κανονική μετεγγραφή την επόμενη χρονιά, έπειτα από τις πολύ καλές του εμφανίσεις στον σύλλογο της Βρέμης.

Από το καλοκαίρι του 2013 μέχρι και το 2018 αγωνίστηκε με τα χρώματα της Μπορούσια Ντόρτμουντ, η οποία τον απέκτησε έναντι 9,9 εκατομμυρίων ευρώ και αποτέλεσε τότε τη δεύτερη ακριβότερη μετεγγραφή Έλληνα ποδοσφαιριστή όλων των εποχών, μετά από αυτήν του Γιούρκα Σεϊταρίδη στην Ντιναμό Μόσχας το 2005.Μεταγραφικά ρεκόρ Ελλήνων ποδοσφαιριστών, transfermarkt.com Τον Ιανουάριο του 2017 αναδείχτηκε κορυφαίος αμυντικός της Μπούντεσλιγκα για το πρώτο μισό της περιόδου 2016-17.

Στις 2 Ιουλίου 2018 ανακοινώθηκε η μεταγραφή του στην Άρσεναλ με συμβόλαιο διάρκειας τριών ετών.

Στις 25 Ιανουαρίου 2021, υπέγραψε συμβόλαιο 2,5 ετών με τον Ολυμπιακό, με ελεύθερη μεταγραφή.

Στις 18 Μάϊου 2024 ανακοίνωσε ότι αποσύρεται από την ενεργό δράση ώστε να επιστρέψει στην οικογένειά του.

 Σε εθνικές ομάδες 
μικρογραφία|αριστερά|150px|Ο Παπασταθόπουλος με την Ελλάδα το 2013
Στις 5 Φεβρουαρίου 2008, πραγματοποίησε το ντεμπούτο του με την εθνική Ελλάδας σε φιλικό αγώνα εναντίον της Τσεχίας (1-0) που διεξήχθη στη Λευκωσία, όταν υπό τις οδηγίες του Ότο Ρεχάγκελ ξεκίνησε ως βασικός και αντικαταστάθηκε στην ανάπαυλα του ημιχρόνου από τον Αβραάμ Παπαδόπουλο.

Παρά το γεγονός ότι μετείχε στην προετοιμασία της ομάδας για την τελική φάση του Euro 2008 δεν επιλέχθηκε τελικά από τον Γερμανό προπονητή στην τελική 23άδα που ταξίδεψε στα γήπεδα της Αυστρίας.

Δύο χρόνια αργότερα όμως αποτέλεσε αναπόσπαστο κομμάτι της εθνικής Ελλάδας στο Μουντιάλ 2010 που διεξήχθη στη Νότια Αφρική, ενώ το ίδιο συνέβη και με προπονητή τον Πορτογάλο Φερνάντο Σάντος στα γήπεδα της Πολωνίας και της Ουκρανίας για το Euro 2012.

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία,Η 23άδα του Μουντιάλ, www.gazzetta.gr αγωνιζόμενος και τις τέσσερις φορές ως βασικός, ενώ ήταν ο σκόρερ εναντίον της Κόστα Ρίκα στη φάση των 16.

Μετά το τέλος της διοργάνωσης και την αποχώρηση του Γιώργου Καραγκούνη, εξελέγη ως ένας από τους τέσσερις αρχηγούς της ομάδας, μαζί με τους Δημήτρη Σαλπιγγίδη, Βασίλη Τοροσίδη και Γιώργο Σαμαρά, έπειτα από ψηφοφορία μεταξύ των ποδοσφαιριστών, όντας ο νεότερος ηλικιακά των τεσσάρων.

Υπήρξε επίσης βασικό στέλεχος της εθνικής Νέων που αγωνίστηκε στον τελικό του ευρωπαϊκού πρωταθλήματος Νέων το 2007.

Μετά την αποχώρησή του από την επαγγελματική ενεργό δράση το 2024, ο Παπασταθόπουλος συμμετείχε στην Kings League Germany με την ομάδα Youniors F.C., όπου αγωνίστηκε σε αγώνες της σεζόν 2025 και σημείωσε τουλάχιστον ένα γκολ.

 Στατιστικά στοιχεία ανά περίοδο 
ΣύλλογοςΠερίοδοςΠρωτάθλημα Κύπελλο Ευρωπαϊκέςδιοργανώσεις1ΣύνολοΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΑΕΚ2005–0600210021Νίκη Βόλου2005–061100000110ΑΕΚ2006–0714010401902007–082411080331  Ελλάδα49141120652Τζένοα2008–0921220002322009–103001050360Μίλαν2010–1150200070  Ιταλία5625050662Βέρντερ Βρέμης2011-1230110003112012-132911000301Μπορούσια Ντόρτμουντ2013-1428150804112014-1521140613122015-16251501004012016-172625091403  Γερμανία15972103322139Άρσεναλ2018-2019251201223932019-201925150293Αγγλία44371172686Ολυμπιακός2020-2114150402312021-22251301103912022-2300002020Ελλάδα39280170642 Σύνολο σταδιοδρομίας3471545284447621
1Οι ευρωπαϊκές διοργανώσεις περιλαμβάνουν το ΟΥΕΦΑ Τσάμπιονς Λιγκ και το ΟΥΕΦΑ Γιουρόπα Λιγκ

Μέχρι 24 Αυγούστου 2022

Διακρίσεις

Συλλογικές

Μίλαν
 Σέριε Α: 2010–11

Μπορούσια Ντόρτμπουντ
 Κύπελλο Γερμανίας: 2016–17 φιναλίστ: 2013–14, 2014–15, 2015–16
 Σούπερ Καπ Γερμανίας: 2013, 2014

Άρσεναλ
 Κύπελλο Αγγλίας: 2019–20
 ΟΥΕΦΑ Γιουρόπα Λιγκ φιναλίστ: 2018–19
 Κομιούνιτι Σιλντ:2020

Ολυμπιακός
 Πρωτάθλημα Ελλάδος : 2020–21,2021-22
 Κύπελλο Ελλάδας φιναλίστ: 2020–21

Ατομικές
 Καλύτερος Νέος Ποδοσφαιριστής στην Ελλάδα: 2007–08

 Προσωπική ζωή 
Το 2006, όταν αγωνιζόταν ως δανεικός στη Νίκη Βόλου, προπονητής του ήταν ο Βαγγέλης Σταμουλάκης. Την ίδια περίοδο γνώρισε την κόρη του προπονητή του, Ξανθίππη, με την οποία παντρεύτηκαν το 2013 με πολιτικό γάμο στον ΒόλοΣτον Βόλο ο γάμος του Σωκράτη Παπασταθόπουλου, larissanet.gr, 24-5-2013. και μετά με θρησκευτικό γάμο στο Σούνιο τον Ιούλιο του 2014.Λαμπερός ο γάμος του Σωκράτη Παπασταθόπουλου , antenna.gr, 7-7-2014.

 Παραπομπές 

 Εξωτερικοί σύνδεσμοι 

 Ο Σωκράτης Παπασταθόπουλος στο soccerway
 Η σταδιοδρομία του Σωκράτη Παπασταθόπουλου στο national-football-teams
 Το προφίλ του Σωκράτη Παπασταθόπουλου στο transfermarkt
 Ο Σωκράτης Παπασταθόπουλος στο epo.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Τζένοα
Κατηγορία:Ποδοσφαιριστές Σέριε Α
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ολυμπιακού Πειραιώς